錢穆

錢穆，原名恩，字賓四，江蘇無錫人，中華民國中央研究院院士，歷史學家，儒學學者，教育家。

生平
錢穆九歲入私塾，一九一二年輟學後自學，任教中小學。一九三零年因發表《劉向歆父子年譜》成名，顧頡剛推薦，聘為燕京大學國文講師。錢穆住北平八年，先後授課於北京、清華、燕京、北平師範大學等名校，與學術界友人時相切磋。

日華侵華時，輾​​轉任教於西南聯大、武漢大學、華西大學、齊魯大學、四川大學、江南大學等大學。撰寫《國史大綱》，採取綿延觀點瞭解歷史之流，堅持國人必對國史具有溫情同敬意。

一九四九年四月，佢同江南大學同仁唐君毅一齊得廣州私立華僑大學校長王淑陶之邀，孤身由無錫南下廣州 。十月，錢穆跟華僑大學，再搬香港。無耐，錢穆答應咗佢朋友喺香港亞洲文商學院出任院長。 一九五零年錢穆喺香港創辦新亞書院，使流亡學生，絃歌不輟。辦學有成，亦獲香港政府尊崇。一九五五年香港大學頒名譽博士學位。一九五六年，佢同胡美琦喺香港結婚。一九六零年應邀去美國耶魯大學講學，亦獲頒贈人文學名譽博士學位。一九六五年正式卸任新亞書院校長，應聘馬來亞大學任教。錢一生以教育為業，五代弟子，冠蓋雲集，余英時、嚴耕望等人皆出門下。

一九六七年十月，錢穆應中華民國總統蔣介石之邀，以歸國學人身份，由香港抵臺灣，喺台北市士林區外雙溪築素書樓

，一九六八年膺選中央研究院院士
。晚年專致於講學與著述，雖目力日弱，仍隨時提出新觀點，賴夫人誦讀整理出版，謙稱為《晚學盲言》。

一九九零年六月一號，立法委員陳水扁與台北市議員周伯倫指控佢霸佔政府建築物。錢穆不滿，以九十六歲高齡之身毅然搬離素書樓，同年八月卅號逝於杭州南路寓所。

錢穆與錢鍾書同宗不同支，錢鍾書係佢侄輩，錢穆又稱錢基博為叔。中共全國人大副委員長錢偉長係錢穆長兄錢摯之長子，錢穆嘅親侄。錢穆去世後，其子侄申請去台灣奔喪，中華民國政府要求錢偉長「公開宣布脫離共產黨」。不從，錢氏子侄只好趕赴香港，參加九月卅號喺香港新亞書院公祭。

學術
錢穆無受過正規教育，佢治學理念，受呂思勉影響甚深。胡適學派反對「崇古」與「迷信」，否定或存疑中國封建文化及上古史。相反，錢穆等人立表異議，話「餘任上古史課，若亦疑古，將無可言」。佢喺《國史大綱》一書中話：「今求創建新嘅古史觀，則對近人極端之懷疑論，也應稍加修正。」錢氏以後卻又承認：「……而餘則疑《堯典》，疑《禹貢》，疑《易傳》，疑老子出莊周後，所疑皆超於頡剛。然竊願以考古名，不願以疑古名。疑與信皆須考，餘與頡剛，精神意氣，仍同一線，實無大異。」

錢穆嘅《先秦諸子繫年》一書，考證數十本秦漢古籍，排出先秦時各事件嘅先後順序。之後錢穆發表《劉向歆父子年譜》一書，論證完整，二十八個不可通駁斥康有為嘅《新學偽經考》，使當時再無學者為康文辯。

錢穆對中國古代政治制度有良好觀感，認為中國傳統政治非但唔係君主專制，實為「一種自適國情之民主政治」。 張君勱《中國專制君主政制之評議——錢著〈中國傳統政治〉商榷》，以三十萬言，對《中國傳統政治》一書逐條批駁。 徐復觀《良知嘅迷惘——錢穆先生嘅史學》，批判錢氏「所發掘嘅係二千年嘅專制並唔係專制，因而我哋應當安住於歷史傳統政制之中，不必妄想什麼民主」。錢穆嘅徒弟余英時稱他「一生為故國招魂」。錢穆亦時常即興嘅發揮。佢認為西方人寫歷史，重事不重人，猶如《尚書》嘅體裁：「西洋史學還停留在我們周公《西周書》嘅階段。」又說「馬克思《資本論》講資本家如何賺錢，就係馬克思日日睇報、調查得出，其實中國人一句簡單話，早就講明，就係'為富不仁'」。

其他
原本胡適相當賞識錢穆，稱錢嘅《劉向歆父子年譜》乃「一大著作，見解與體例都好」，並對學生說：有關先秦諸子事，可向賓四先生請教，不必再問他。 
外界以為錢「喜治乾嘉學」，張君勱甚而勸錢穆「何必從胡適之作考據之學」。錢穆初到北平，胡適嘅弟子傅斯年對他優禮有加，邀至史語所，奉為上賓。胡適也將私藏「孤本」《求仁錄》借給錢研覽。

錢穆在治學方面與胡適頗多抵觸。胡適繼承傳統嘅說法，認為老子略早於孔子；錢穆則創立新說，認為老子略早於韓非，後於孔子。一次，兩人不期而遇。錢穆說：「胡先生，《老子》成書嘅年代晚，證據確鑿，你不要再堅持你嘅錯誤！」胡適說：「錢先生，你舉出嘅證據還不能說服我；如果你能夠說服我，我連自己嘅親老子亦可以不要！」

錢穆與胡適二人在老子生年、《說儒》等學術問題上觀點迥異，時有爭辯。具體學術分歧尚屬表面，深層原因是錢對胡嘅「新文化」主張不以為然，佢後來甚至認為，中國思想界「實病在一輩高級知識分子身上」，如「新文化運動 ，凡中國固有必遭排斥」，貽害深遠。當年北大講壇上最叫座者乃胡適同錢穆二人，錢穆稱「大凡餘在當時北大上課，幾如登辯論場」。

東吳大學外雙溪校區內有錢穆故居，此即錢穆曾居住之素書樓。

評價
楊樹達《積微翁回憶錄》引陳寅恪評錢穆《諸子繫年》：「1934年5月16日，出席清華歷史系研究生姚薇元口試會。散後，偕陳寅恪至其家。寅恪言錢賓四《諸子系年》極精湛，時代全據《紀年》訂《史記》之誤，心得極多，至可佩服。 」
錢穆之於中國文化，係出名溫情，李敖質疑佢係咪對中國歷史「太滿意了」；歷史學家不能感情用事。李敖更認為：「錢穆作為史學家，本已令人皺眉；但他不以為足，還要做經學家、理學家、甚至儼然當代朱子，這就更鬧了大笑話。」
錢穆嘅《總統蔣公八秩華誕壽文》歌頌蔣介石：「誠吾國歷史人物中最具貞德之一人。稟貞德而蹈貞運，斯以見天心之所屬，而吾國家民族此一時代貞下起元之大任，所以必由公勝之也。」李敖話：「知識分子反動到這步田地，真太令人失望！回想錢穆當年給我寫信，標榜『學問』與『德性』的關係；如今『學問』竟不勝阻止『德性』的淪落，我真忍不住爲他悲哀！」
汪榮祖教授喺《錢穆論清學史述評》一文以為：「錢穆論清學史嘅代表作《中國近三百年學術史》，不僅在形式上是傳統的學案式的綱目體，而且內容亦無脫傳統嘅義理，尤重宋儒朱熹。呢部書基本上係由二十世紀嘅人，寫十九世紀之書。錢氏寫清學史，似設身其境，與先賢唱和或辯難；而不似異代學者，作旁觀超越之論析。世人多知，錢賓四頗具民族主義意識，並見諸其史學；然其民族主義亦未脫傳統嘅華夷之辨與漢文化意識，以及崇宋尊朱的基本心態。」

年表
一八九五年清光緒廿一年生於江蘇省金匱縣
一九零零年入私塾讀書
一九零三年進果育小學就讀
一九零五年父逝
一九零六年入常州府的常州中學堂
一九一零年退學，離開常州，轉入南京私立鍾英中學；適逢辛亥革命，學校停辦，遂輟學
一九一一年任教無錫三兼小學，為教學生涯之始
一九一八年任教鴻模學校，出版《論語文解》同時任教縣立第四小學
一九一九年任後宅泰伯市初小校長，創辦無錫歷史上第一個圖書館「泰伯圖書館」，任館長
一九二二年赴廈門任教集美學校，為任職中學教師之始
一九二三年任教江蘇省無錫第三師範學校
一九二七年轉任教蘇州中學
一九二八年連遭三喪：妻歿、兒殤、兄亡。
一九二九年與小學校長張一貫女士締婚，4子2女自一九三一至1940年先後出生，四子早夭
一九三零年發表《劉向歆父子年譜》；後任教北京燕京大學。為任教大學之始
一九三一年任教北京大學歷史系，並兼課清華大學、燕京大學、北師大
一九三五年出版《先秦諸子繫年》
一九三七年隨政局南遷，任西南聯合大學教授
一九三九年《國史大綱》脫稿，返蘇州侍母一載
一九四一年往成都任教齊魯大學國學研究所及武漢大學
一九四三年先後任教於華西大學、四川大學
一九四四年撰文〈中國歷史上青年從軍先例〉，號召知識份子投筆從戎
一九四六年赴昆明任教五華學院、兼任雲南大學
一九四八年任無錫江南大學文學院院長課餘撰《湖上閒思錄》
一九四九年應張其昀之邀赴香港創辦亞洲文商學院，任院長
一九五零年成立新亞書院，應邀赴台灣講演
一九五一年為籌辦新亞書院台灣分校，滯留台灣數月，未果。
一九五二年四月，在淡江文理學院驚聲堂講演，屋頂泥塊墜落擊中頭部，暈厥送醫。
一九五五年新亞研究所正式成立。代表教育部訪問日本，教育部頒贈學術獎章。 香港大學授予名譽博士學位
一九五六年新亞書院農圃道校舍暑期落成，為自有校舍之始。與胡美琦女士於九龍締婚
一九五七年新亞書院增設藝術專修科
一九六零年赴耶魯大學講學，課餘撰《論語新解》，耶魯大學頒贈名譽博士學位後赴歐洲訪問
一九六一年新亞書院理學院成立
一九六三年香港中文大學成立，曾辭新亞書院校長職
一九六五年正式卸任新亞書院校長，離開香港，赴吉隆坡馬來亞大學講學
一九六七年十月，遷居台北
一九六八年遷入素書樓，膺選中央研究院院士
一九六九年任中國文化學院歷史研究所教授、故宮博物院聘為研究員
一九七四年撰《八十憶雙親》
一九七六年是年冬，胃病劇作，幾不治
一九七八年該年常病，目不能視赴香港出席新亞三十年紀念會
一九八零年與三子、幼女會於香港，卅二載未見，得七日相聚
一九八一年與長女、長侄晤聚香港，五子女兩年內分別見面
一九八四年獲頒行政院文化獎章
一九八六年為文化大學歷史研究所學生上最後一課年
一九八八年在家中授課至是年方休
一九八九年赴香港參加新亞四十年紀念會
一九九零年6月1日遷出素書樓，8月30日逝於台北市杭州南路寓所
一九九二年歸葬蘇州太湖之濱
二零一二年錢穆先生之夫人錢胡美琦女士，3月26日凌晨零時22分在睡夢中去世，享年83歲，

主要著作
《先秦諸子繫年》
《國史大綱》
《兩漢經學今古文平議》
《中國歷代政治得失》
《中國近三百年學術史》
《中國歷史研究法》
《中國歷史精神》
《國史新論》
《中國史學名著》
《中國文化史導論》
《中國文化十二講》
《中國文化叢談》
《民族與文化》
《文化學大義》
《湖上閒思錄》
《人生十論》
《八十憶雙親、師友雜憶》
《國學概論》
《古史地理論叢》
《史記地名攷》
《靈魂與心》
《晚學盲言》
《孔子傳》
《莊老通辨》
《中國文學論叢》
《朱子新學案》
《朱子學提綱》
《清儒學案》
《宋代理學三書隨劄》
《秦漢史》
《黃帝》
《論語新解》
《中國學術思想史論叢》
《中國思想史》
《新亞遺鐸》
《錢賓四先生全集》收錄錢穆全部著作，共五十四冊。

榮譽博士 
 香港大學名譽法學博士

類:香港教育家
類:中國教育家
類:中國史學家
類:中央研究院院士
香港大學名譽博士
穆